CELEX: 62014CN0029
Language: sl
Date: 2014-01-21 00:00:00
Title: Zadeva C-29/14: Tožba, vložena 21. januarja 2014 – Evropska komisija proti Republiki Poljski

22.3.2014   
            
            
               SL
            
            
               Uradni list Evropske unije
            
            
               C 85/17
            
         Tožba, vložena 21. januarja 2014 – Evropska komisija proti Republiki Poljski
   (Zadeva C-29/14)
   2014/C 85/32
   Jezik postopka: poljščina
   
      Stranki
   
   
      Tožeča stranka: Evropska komisija (zastopnika: C. Gheorghiu in M. Owsiany-Hornung)
   
      Tožena stranka: Republika Poljska
   
      Predlog
   
   Komisija predlaga,
   
               —
            
            
               naj se ugotovi, da Republika Poljska s tem, da je reproduktivne celice ter embrionalna in fetalna tkiva izključila s področja uporabe nacionalnih predpisov za prenos Direktive 2004/23/ES Evropskega parlamenta in Sveta z dne 31. marca 2004 o določitvi standardov kakovosti in varnosti, darovanja, pridobivanja, testiranja, predelave, konzerviranja, shranjevanja in razdeljevanja človeških tkiv in celic (1), Direktive Komisije 2006/17/ES z dne 8. februarja 2006 o izvajanju Direktive 2004/23/ES Evropskega parlamenta in Sveta o nekaterih tehničnih zahtevah za darovanje, pridobivanje in testiranje človeških tkiv in celic (2) in Direktive Komisije 2006/86/ES z dne 24. oktobra 2006 o izvajanju Direktive 2004/23/ES Evropskega parlamenta in Sveta o zahtevah po sledljivosti, obveščanju o hudih in neželenih reakcijah in pojavih ter nekaterih tehničnih zahtevah za kodiranje, predelavo, konzerviranje, shranjevanje in razdeljevanje človeških tkiv in celic (3), ni izpolnila obveznosti iz člena 31 Direktive 2004/23, členov 3(b), 4(2) in 7 ter Priloge III k Direktivi 2006/17 ter člena 11 Direktive 2006/86;
            
         
               —
            
            
               naj se Republiki Poljski naloži plačilo stroškov.
            
         
      Tožbeni razlogi in bistvene trditve
   
   Poljska naj bi direktive 2004/23, 2006/17 in 2006/86 v poljski pravni red prenesla nepopolno, saj naj področje uporabe zakona z dne 1. julija 2005 o pridobivanju, shranjevanju in presaditvi celic, tkiv in organov, s katerim so bile te direktive prenesene v poljski pravni red, in področje uporabe izvedbenih ukrepov, sprejetih na podlagi tega zakona, ne bi obsegala reproduktivnih celic ter embrionalnih in fetalnih tkiv.
   Zato v poljskem pravu manjkajo določbe za prenos direktiv 2004/23 in 2006/86 v delu, ki se nanaša na reproduktivne celice ter embrionalna in fetalna tkiva.
   Prav tako niso bile prenesene določbe Direktive 2006/17, ki se nanašajo na reproduktivne celice, to sta člena 3(b) in 4(2) ter Priloga III.
   V predsodnem postopku naj bi Republika Poljska potrdila, da v nacionalnem pravu ni ustreznih določb, vendar je navedla: „Na področju reproduktivnih celic ter embrionalnih in fetalnih tkiv naj bi se določbe Direktive v veliki meri v dnevni klinični praksi uporabljale – prenesene so […] na ravni strokovnjakov […]“
   Komisija meni, da je treba zadevne določbe v celoti prenesti s pravno zavezujočimi ukrepi.
   
      (1)  UL, posebna izdaja v slovenščini, poglavje 15, zvezek 8, str. 291.
   
      (2)  UL L 38, str. 40.
   
      (3)  UL L 294, str. 32.